Marie Corelli

Marie Corelli (nyama aslina: Mary Mackay; lahèr 1 Mèi 1855 - sèdhâ 21 April 1924) panèka novelis ḍâri Inggris. Corelli dhâddhi kalonta sa'amponna novel sè kapèng sèttong terbi' è taon 1886 kantos Perrang Dhunnya I nalèkana kakalonta'anna molaè toron. Novel sè ètolès Corelli ampon paju lebbi bânnya' ètèmbhâng jhuwâlân tolèsan sè lebbi kalonta, tamaso'  Arthur Conan Doyle, H. G. Wells, bân Rudyard Kipling, maskè kritikus segghut ca'ngoca'è lakona mènangka "favorit" è teppa'an bânnya'ân orèng.

 Kaoḍi'ân 
Marie Corelli èlahèrraghi è Lonḍon, ana' haram ḍâri ahli karjâ sastra bân pangarang lagu Skotlanḍia Dr. Charles Mackay bân palayanna, Elizabeth Mills.Britannica Editors (2026), Marie Corelli. Britannica. Èyaksès tangghâl 15 Jânuwari 2026. È taon 1866, Corelli sè bâkto ghânèka omor sabellâs taon èkèrèm ka biara Parisian ka'angghuy nerrossaghi pamolanganna. Corelli abâli ka Inggris pa' taon sa'ammponna, èngghi panèka taon 1870.

Corelli amolaè lakona mènangka musisi, kalabân nyama pangghung Marie Corelli. Tapè ahèrra, Corelli aobâ lako dhâddhi panolès bân materbi' novel lu-ghâlluna sè ajuḍul A Romance of Two Worlds, è taon 1886. Corelli toman dhâddhi panolès kalonta sè buku-buku fiksina bânnya' èbâca sareng masyarakat. Karjâ-karjâna èkolèksi sareng   Winston Churchill, Randolph Churchill, bân angghuta-angghuta kalowarga Kraton Inggris. Corelli ngadhebbhi kritik ḍâri sastrawa-sastrawan kalangan attas karana panolèssanna Corelli sè melodramatis.

Corelli ajhâlânè kaoḍi'ân ahèrra è Stratford-upon-Avon. È kennengngan ka'ḍissa', Corelli ajhuwâng ka'angghuy ajâgâ bhângonan Stratford ḍâri abad ka-17, bân nyombhâng pèssè ka'angghuy abhânto sè anḍi' bhângonan ghânèka ma'lè bhângonanna èbeccè'. Novelis Barbara Comyns Carr nyebbhuttaghi panampilan bintang tamu Corelli è pamèran bhârâng-bhârâng Anglo Saxon è temmo è  Bidford-on-Avon è taon 1923.

 Sombher